તાજમહેલ અંગે ચાલતી દલીલો વચ્ચે ઉત્તર પ્રદેશના મુખ્યમંત્રી યોગી આદિત્યનાથ 26 ઓક્ટોબરના રોજ આગ્રા જનાર છે. આ દરમિયાન તેઓ તાજમહેલની પણ મુલાકાત લેશે, સાથે જ તેઓ તાજ પ્રોજેક્ટની સમીક્ષા પણ કરશે. મુખ્યમંત્રી બન્યા બાદ યોગી આદિત્યનાથ પેહલીવાર તાજમહેલની મુલાકાત લેશે. ઉત્તર પ્રદેશ સરકારના પર્યટન વિભાગના પુસ્તકમાંથી તાજમહેલ બાકાત થયા બાદ આ મામલે ભાજપના સાંસદ સંગીત સોમના નિવેદન બાદ વાતાવરણ ગરમાયું છે. આ મામલે વિવિધ રાજકારણીઓના નિવેદનો આવી રહ્યાં છે.